**Referat fra møte i FAU ved Møvig skole 14.11.23**

Sak 1: *Godkjenning av innkalling og referat*

 Godkjent

Sak 2: *Referat fra møte med rektor etter forrige møte*

Det oppfordres til at klasserepresentanter gir foreldre en påminnelse om å lese ukeplaner og holde seg orientert på skolens nettsider der bl a referatene fra FAU legges ut.

Rektor var tilstede og ba FAU nedsette en komite for å finne ut hvilken informasjon foreldrene trenger fra skolen ang skoletur og skoleball, slik at alle får samme informasjon fra 8. trinn av.

Komiteen består av: Stina Skeie (10A) og Helene Heggheim (8D)

Sak 3: *Tak for dugnad til skoletur- og ball:*

FAU vedtar et tak på 4.500,- pr elev som foreldreinnsats til skoletur og -ball på 10. trinn. Overstiges taket må skolen gå i dialog med klassene for å finne alternative løsninger.

Det minnes samtidig om at tur-/dugnadskomiteer har også et informasjonsansvar ut mot foresatte i sin klasse mtp. informasjon om hva pengene går til.

Penger til skoletur kan settes inn på konto hos skolen slik at foreldre unngår ansvar rundt å sitte på disse da det kan bli betydelige summer. Det oppfordres til å kontakte skolens sekretær Unni Brekka Ugland for bistand med dette. Klassene kan beholde en sum til gaver etc. som «klassekasse» slik at det ikke blir flere kontoer å holde styr på.

Sak 4: *Trygghetsvakter Voie:*

Vi stiller med 3 repr. pr klasse som trygghetsvakter på Voie neste halvår. Disse møter i Voie kirke kl. 19.45 og får utdelt vester av ansatte der. Vakten går til kl 23.

Klasserepresentanter sørger for å informere sin klasse og skaffe foreldre som kan stille – det er ikke nødvendig å videreformidle navn til FAU.

Vaktene fordeles slik mellom klassene:

 19. januar: 8A og B

 9. februar: 8C og D

 8. mars: 10A og B

 12. april: 10D og C

 3. mai: 9A og B

 31. mai: 9C og D

Sak 5: *Ny FAU-leder fra januar 2024*

Line Bergram Aas trekker seg som FAU-leder grunnet knappe tids-ressurser fra og med januar 2024. Hun fortsetter som klasserepresentant for 9B. Stina Skeie (10A) trer inn som midlertidig leder inntil ny er på plass. Klassene oppfordres til å finne ny FAU-leder blant foresatte. Informasjon om arbeidet finnes på

<https://foreldreutvalgene.no/fug/alt-du-trenger-a-vite-om-foreldreradets-arbeidsutvalg-fau/>

Sak 6: *Eventuelt*

6.1: *E-post fra FAU ved Fiskå skole ang felles foreldremøte med Møvig, Karuss og Fiskå som avholdt høsten 23:* FAU stiller seg positive til innspillet.

6.2: *Skoleball:* Det oppfordres til at skolen gjør en kartlegging/evaluering blant elevene etter skoleballet i februar 24 for å sjekke ut aktualitet og ønsker fra elevene.